
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1721 

13 Σεπτεμβρίου 1999 


ΠΕΡΙΕΧΟΜΕΝΑ 


ΔΙΟΡΘΩΣΕΙΣ ΣΦΑΛΜΑΤΩΝ 


ΑΠΟΦΑΣΕΙΣ 

Πολιτογράφηση Αλλογενούς Αλλοδαπής. 1 

Έγκριση χορήγησης έκτακτης οικονομικής ενίσχυσης 
στην Πανελλήνια Ομοσπονδία Εργαζομένων στα 
Διυλιστήρια και τις Χημικές Βιομηχανίες. 2 

Έγκριση του Ειδικού Κανονισμού Λιμένα Θεσσαλονί¬ 
κης με αριθ. 58 «Διάκριση των λεμβουχικών εργα¬ 
σιών στην περιοχή δικαιοδοσίας του Κεντρικού Λι¬ 
μεναρχείου Θεσσαλονίκης. 3 

Τροποποίηση της συστατικής πράξης της Κοινοτικής 
Επιχείρησης Τουριστικής Πολιτιστικής Ανάπτυξης 
Μηλέας, Ν. Θεσπρωτίας. 4 

Σύσταση ιδίου Νομικού Προσώπου στην Κοιν. Ιουλίου 
Ν, Θεσπρωτίας με την επωνυμία «Πνευματικό Κέ¬ 
ντρο Κοινότητας Σουλίου». 5 


Παράταση της 1270/9.5.1996 απόφασης Περιφερεια¬ 
κής Δ/ντριας Ν. Κυκλάδων σε ό,τι αφορά την απα¬ 
γόρευση του κυνηγιού του λαγού και της πέρδικας 
στη νήσο Κέα για άλλο ένα έτος, δηλ. από 3.8.99 έ¬ 
ως 3.8.2000. 6 

Ο έλεγχος των τροποποιημένων συμβάσεων δικαιό- 
χρησης που έχει, υπογράψει η Εταιρεία «“Η0Ν0Θ5 
ΘΕΝΤΕΒ” ΑΦΟΙ ΧΟΝΤΟΥ Ο.Ε.Ε.» με τις Εταιρείες 
«ΥΨΙΛΟΝ ΕΝΑ Α.Ε.», «ΡΟΝ ΡΟΝ - X. ΜΟΥΡΚΟ- 
ΚΩΣΤΑΣ & ΣΙΑ ΟΕ, ΧΡΥΣΑΦΟΠΟΥΛΟΣ ΑΕΕ, 
ΧΡΥΣΑΦΟΠΟΥΛΟΣ ΚΑΙ ΣΙΑ Ε.Ε.» και «ΑΦΟΙ Γ. ΑΡ- 

ΜΟΝΗΟΈ.». 7 

Οι από 6.12.1996 αιτήσεις της Εταιρείας «“ΗΟΝϋΟδ 
0ΕΝΤΕΡΓ ΑΦΟΙ ΧΟΝΤΟΥ Ο. Ε.Ε.» για την έκδοση α¬ 
πό την Ε.Α., σύμφωνα με το άρθρο 1 παρ. 3 του Ν. 
703/77, όπως ισχύει, αντίστοιχων αποφάσεων εξαί¬ 
ρεσης, των δύο συμβάσεων δικαιόχρησης που έχει 
συνάψει με τις επιχειρήσεις «ΑΦΟΙ ΦΙΛΙΠΠΙΔΗ 

Ο.Ε.» και «ΓΕΩΡΓΙΟΣ ΑΛΕΞ. ΣΠΑΝΟΣ». 8 

Η από 6.12.1994 αίτηση των Εταιρειών Ν.Γ. ΣΟΦΟΣ 
Α.Ε. και ΡΑΚΑΣ ΕΠΕ, για την έκδοση από την ΕΑ, 
σύμφωνα με το άρθρο 1 παρ. 3του Ν. 703/77, όπως 
ισχύει, απόφασης εξαίρεσης της σύμβασης δικαιό- 
χρησης μεταξύ αυτών και της Εταιρείας «Κ. ΦΟΥ- 
ΜΗ ΚΑΙ ΣΙΑ Ε.Ε.». 9 


Διορθώσεις σφαλμάτων στη Δ3α/οικ. 509/30.7.1994 
κοινή απόφαση των Υπουργών Εσωτερικών, Δημ. 
Διοίκησης και Αποκέντρωσης, Οικονομικών και Υ¬ 
γείας και Πρόνοιας (ΦΕΚ 1593/Β710.8.1999). 10 


ΑΠΟΦΑΣΕΙΣ 


Πολιτογράφηση Αλλογενούς Αλλοδαπής. 


( 1 ) 


Ο ΥΦΥΠΟΥΡΓΟΣ ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ.20416/21747/25.8.1999 απόφαση του Υφυ¬ 
πουργού Εσωτερικών Δημ. Διοικ. & Αποκ/σης, έγινε δεκτή 
η από 7.6.1999 αίτηση πολιτογράφησης της αλλογενούς 
αλλοδαπής ΒΟΥΞΑΝΗ ΠΑΥΛΙΝΑ του ΙΩΑΝΝΗ, για την α¬ 
πόκτηση της Ελληνικής Ιθαγένειας. 


Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 


-♦- 

Αριθ. Φ11 50401 (2) 

Έγκριση χορήγησης έκτακτης οικονομικής ενίσχυσης 
στην Πανελλήνια Ομοσπονδία Εργαζομένων στα Διυ¬ 
λιστήρια και τις Χημικές Βιομηχανίες. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του άρθρου 5 του Ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης Υ¬ 
πουργείου Εργασίας και των εποπτευομένων από αυτό 
Νομικών Προσώπων και άλλες διατάξεις». 

2. Την με αριθμ. 23/4-6-1999 απόφαση του Δ.Σ. του Ορ¬ 
γανισμού Εργατικής Εστίας. 

3. Την εγγραφή πίστωσης στον Κ.ΑΈ. 2522 Ζ του προ¬ 
ϋπολογισμού του Ο.Ε.Ε. έτους 1999, για την προκαλού- 
μενη δαπάνη (άρθρο 27του Ν. 2081/1992, άρθρο 29 Ατού 
Ν. 1558/1985 και άρθρο 1 του Ν.2469/1997). Η δαπάνη αυ¬ 
τή δεν βαρύνει τον κρατικό προϋπολογισμό. 

4. Την αριθ. 80078/4.10.96 κοινή απόφαση του Πρωθυ- 

πουργού και του Υπουργού Εργασίας και Κοινωνικών Α¬ 
σφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ. 
924/Β/8.10.96),αποφασίζουμε: 

Εγκρίνουμε την απόφαση του Δ.Σ. του Ο.Ε.Ε. που ελή- 
φθη κατά την αριθμ.23/4.6.99 συνεδρίασή το υ, σχετικά με 
την καταβολή έκτακτης οικονομικής ενίσχυσης ποσού 
δύο εκατομμυρίων (2.000.000) δρχ. στην Πανελλήνια Ο¬ 
μοσπονδία Εργαζομένων στα Διυλιστήρια και τις Χημικές 
Βιομηχανίες, για την διοργάνωση σεμιναρίου με θέμα: Υ¬ 
γιεινή και Ασφάλεια στα Διυλιστήρια και τις Χημικές Βιο¬ 
μηχανίες. 

Η καταβολή του ανωτέρου ποσού στην Πανελλήνια Ο¬ 
μοσπονδία θα πραγματοποιηθεί μετά την υποβολή των 
σχετικών παραστατικών στοιχείων στον Ο.Ε.Ε. 

Η δαπάνη αυτή η οποία βαρύνει τον Κ.Α.Ε. 2522 Ζ του 
προϋπολογισμού του Ο.Ε.Ε. έτους 1999 δεν βαρύνει τον 
Κρατικό Προϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 25 Αυγούστου 1999 

Ο ΥΦΥΠΟΥΡΓΟΣ 

X. ΠΡΩΤΟΠΑΠΠΑΣ 
-♦- 

Αριθ. 3131.1/15/99 (3) 

Έγκριση του Ειδικού Κανονισμού Λιμένα Θεσσαλονίκης 
με αριθ. 58 «Διάκριση των λεμβουχικών εργασιών στην 
περιοχή δικαιοδοσίας του Κεντρικού Λιμεναρχείου 
Θεσσαλονίκης. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου ΙΟτουΝ. 1940/91 (ΦΕΚΑ' 
40) «Μονάδα Ειδικών Αποστολών Λιμενικού Σώματος 
(ΜΕΑ/ΛΣ) και άλλες διατάξεις περί αυτού» που αντικαθι¬ 
στά το άρθρο 156 του Ν.Δ. 187/1973 «περί Κ.Δ.Ν.Δ.» (Α' 
261). 

2. Την με αριθ. 13679/8.7.99 γνώμη του Νομάρχη Θεσ¬ 
σαλονίκης. 

3. Τον με αριθ. 58 Ειδικό Κανονισμό Λιμένα Θεσ/κης που 
μας υποβλήθηκε με την αριθ. Φ. 3131.1/10/99/20.7.99 α¬ 
ναφορά της Λιμενικής Αρχής Θεσσαλονίκης και με τις δια¬ 
τάξεις του οποίου ρυθμίζονται θέματα που αφορούν την 
εύρυθμη λειτουργία του λιμένα Θεσσαλονίκης. 

4. Το αριθ. 29Ατου Ν. 1558/85 (ΑΊ37), όπως προστέθη¬ 
κε με το άρθρο 27 του Ν. 2081/92 (Α' 154) και το άρθρο 1 
του Ν. 2469/97 (Α'38). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο Μόνο 

α) Εγκρίνουμε τον πιο κάτω Ειδικό Κανονισμό Λιμένα 
Θεσ/κης με αριθμό 58. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΘΕΣΣΑΛΟΝΙΚΗΣ Α- 
ΡΙΘ. 58 

«Διάκριση των λεμβουχικών εργασιών στην περιοχή δι¬ 
καιοδοσίας του Κεντρικού Λιμεναρχείου Θεσσαλονίκης» 
Ο ΚΕΝΤΡΙΚΟΣ ΛΙΜΕΝΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1) Το άρθρο 156 του Ν.Δ. 187/1973 (Α261) «περί 


Κ.Δ.Ν.Δ.» όπως αντικαταστάθηκε με το άρθρο 10 του Ν. 
1940/91 (Α'40) «Μονάδα Ειδικών Αποστολών Λιμενικού 
Σώματος (ΜΕΑ/ΛΣ) και άλλες διατάξεις περί αυτού». 

2) Τις διατάξεις του Ν.Δ. 444/70 «περί αρμοδιοτήτων Λι¬ 
μενικού Σώματος και σχέσεων προς τας αρμοδιότητας 
των Σωμάτων Ασφαλείας» (Α 39). 

3) Το άρθρο 29 Ατού Ν. 1558/85 (Α' 137) όπως προστέ¬ 
θηκε με το άρθρο 27 του Ν. 2081/92 (Α'154) και το άρθρο 
1 του Ν. 2469/97 (38Α). 

4) Το γεγονός ότι από τις διατάξεις του παρόντος Κα¬ 
νονισμού δεν προκαλείται δαπάνη σε βάρος του Κρατικού 
Προϋπολογισμού, εκδίδουμε το ακόλουθο Κανονισμό. 

Άρθρο 1 
Όρια ισχύος 

Ο παρών Ειδικός Κανονισμός Λιμένα Θεσσαλονίκης ι¬ 
σχύει στους λιμένες, στους όρμους και στη θαλάσσια έ¬ 
κταση της περιοχής δικαιοδοσίας της Λιμενικής Αρχής 
Θεσσαλονίκης, όπως αυτή καθορίζεται από τις κείμενες 
διατάξεις. 

Άρθρο 2 

Διάκριση λεμβουχικών εργασιών - Ανάθεση σε λάντζες 

1 .Οι λάντζες της περιοχής δικαιοδοσίας του Κεντρικού 
Λιμεναρχείου Θεσσαλονίκης διακρίνονται σε «λάντζες 
μεταφοράς επιβατών» και «λάντζες μεταφοράς φορ¬ 
τίων». 

2. Οι λάντζες μεταφοράς επιβατών, εφοδιασμένες με α¬ 
ντίστοιχο Πρωτόκολλο Γενικής Επιθεώρησης (Π.Γ.Ε.), α¬ 
πασχολούνται αποκλειστικά με τη μεταφορά προσώπων 
που μπορούν να φέρουν και τις συνήθεις αποσκευές 
τους. 

3. Οι λάντζες μεταφοράς φορτίων, εφοδιασμένες με α¬ 
ντίστοιχο Πρωτόκολλο Γενικής Επιθεώρησης (Π.Γ.Ε.), α¬ 
πασχολούνται αποκλειστικά με τη: 

α) μεταφορά φορτίων και εφοδίων γενικώς. 

β) πρόσδεση και λύση πλοίων από θαλάσης. 

4. Οι ιδιοκτήτες των λαντζών που κατά τη δημοσίευση 
του παρόντος Γενικού Κανονισμού έχουν εφοδιασθεί με 
άδεια της Λιμενικής Αρχής Θεσσαλονίκης και αποδεδειγ¬ 
μένα ασχολούνται με λεμβουχικές εργασίες, υποχρεού- 
νται εντός προθεσμίας ενός (1) μηνός από τη θέση σε ισχύ 
του παρόντος Ειδικού Κανονισμού να επιλέξουν τον το¬ 
μέα απασχόλησης της λάντζας τους και να μεριμνήσουν 
για τον εφοδιασμό τους με αντίστοιχο Πρωτόκολλο Γ ενι¬ 
κής Επιθεώρησης (Π.Γ.Ε.) με βάση της διάκριση σε κατη¬ 
γορίες της παραγράφου 1 του παρόντος άρθρου. 

5. Κατά τα λοιπά ισχύουν και εφαρμόζονται οι διατάξεις 
του αριθ. 17 Γ ενικού Κανονισμού Λιμένα (Β 1136/97). 

Άρθρο 3 

Κυρώσεις 

Οι παραβάτες του παρόντος Κανονισμού, η εκτέλεση 
του οποίου ανατίθεται στα Λιμενικά όργανα, ανεξάρτητα 
από τις συντρέχουσες ποινικές ή αστικές ευθύνες κατά 
την ισχύουσα νομοθεσία, υπόκεινται και στις κυρώσεις 
του άρθρου 157 του Ν.Δ. 187/73 (Α' 261), το πρώτο εδά¬ 
φιο της παραγράφου 1 του οποίου τροποποιήθηκε μετα¬ 
γενέστερα και ισχύει σύμφωνα με το άρθρο 2 του Π.Δ. 
381/95 (Α' 214). 

Θεσσαλονίκη, 14 Απριλίου 1999 
Ο Κεντρικός Λιμενάρχης 

Αρχιπλοίαρχος ΛΣ ΤΡΙΑΝΤΑΦΥΛΛΟΣ ΠΑΠΑΪΩΑΝΝΟΥ 

β) Η εφαρμογή του Κανονισμού αυτού αρχίζει μετά ένα 
(1) μήνα από τη δημοσίευσή του στην Εφημερίδα της Κυ- 
βερνήσεως. 

γ) Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 4 Αυγούστου 1999 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 
-«- 

Αριθ. 4643 ( 4 ) 

Τροποποίηση της συστατικής πράξης της Κοινοτικής Επι¬ 
χείρησης Τουριστικής Πολιτιστικής Ανάπτυξης Μηλέ- 
ας, Ν. Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 277 του Π. Δ/τος 410/95 
(ΔΚΚ). 

2. Την αριθμ. 4001/6.5.98 απόφασή μας, περί συστάσε- 
ως κοινοτικής επιχείρησης με την επωνυμία «Κοινοτική Ε¬ 
πιχείρηση Τουριστικής - Πολιτιστικής Ανάπτυξης Κοινό¬ 
τητας Μηλέας», Νομού Θεσπρωτίας (ΦΕΚ 534/1.6.1998, 
τεύχος Β'). 

3. Την αριθμ. 62/1999 απόφαση του Δημοτικού Συμβου¬ 
λίου Φιλιατών, περίτροποποιήσεως της συστατικής πρά¬ 
ξης της Κοινοτικής Επιχείρησης Ανάπτυξης Μηλέας, που 
αφορά την επωνυ μία της επιχείρησης και τη σύνθεση του 
Διοικητικού Συμβουλίου, αποφασίζουμε: 

Α. Τροποποιούμε την αριθμ. 4001/6.5.98 απόφασή μας, 
περί συστάσεως κοινοτικής επιχείρησης Τουριστικής Πο¬ 
λιτιστικής Ανάπτυξης Μηλέας, που δημοσιεύθηκε στο α- 
ριθμ. 534/1.6.98 ΦΕΚ, Τεύχος Β', ως προς την επωνυμία 
αυτής η οποία εφεξής θα αναγράφεται ως «Δημοτική Επι¬ 
χείρηση Τουριστικής - Πολιτιστικής Ανάπτυξης Μηλέας», 
Δήμου Φιλιατών, Ν. Θεσπρωτίας. 

Β. Τροποποιείται η παράγραφος 6 και η σύνθεση του πε¬ 
νταμελούς Δ.Σ. ορίζεται ως εξής: 

1. Ευάγγελος Σόρογκας, Πρόεδρος 

2. Φώτιος Ζμπήτας, Αντιπρόεδρος 
3 Σταύρος Νάνος, Μέλος 

4. Απόστολος Πούλος, Μέλος 

5. Σταύρος Παπαδημητρίου, Μέλος 

Κατά τα λοιπά ισχύει η αριθμ. 4001/6.5.1998 προγενέ¬ 
στερη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 10 Αυγούστου 1999 
Με εντολή Γ ενικού Γ ραμματέα Περιφέρειας 
Η Προϊσταμένη κ.α.α. 

ΑΡΤΕΜΙΣ ΜΑΡΚΟΥΛΗ 

-♦- 

Αριθ. 3089 (5) 

Σύσταση ιδίου Νομικού Προσώπου στην Κοιν. Σουλίου Ν. 
Θεσπρωτίας με την επωνυμία «Πνευματικό Κέντρο 
Κοινότητας Σουλίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Π. Δ/τος 410/95 
(Δ.Κ.Κ.). 


2. Την απόφαση του Κοινοτικού Συμβουλίου Σουλίου α- 
ριθμ. 38/1999, περί συστάσεως ιδίου Νομικού Προσώπου 
με την επωνυμία «Πνευματικό Κέντρο Κοινότητας Σουλί¬ 
ου», αποφασίζουμε: 

1. Συστήνουμε ίδιο Νομικό Πρόσωπο με την επωνυμία 
«Πνευματικό Κέντρο Κοινότητας Σουλίου» Νομού Θε¬ 
σπρωτίας. 

2. Σκοπός του Νομικού αυτού Προσώπου είναι: α) Η δη¬ 
μιουργία της αναγκαίας πολιτιστικής υποδομής, β) Η διά¬ 
σωση, η διαφύλαξη και η προβολή της πολιτιστικής κλη¬ 
ρονομιάς και του λαογραφικού και ιστορικού υλικού της 
περιοχής, γ) Η υποστήριξη και διάδοση της σύγχρονης 
καλλιτεχνικής και πνευματικής δημιουργίας, δ) Η εξα¬ 
σφάλιση των προϋποθέσεων για την ολόπλευρη ανάπτυ¬ 
ξη των δημιουργικών ικανοτήτων στις τέχνες σε συνερ¬ 
γασία με όλους τους πολιτιστικούς φορείς, ε) Η παροχή 
εκπαιδευτικών, πολιτιστικών, επιμορφωτικών και ψυχα¬ 
γωγικών υπηρεσιών μέσα από ένα ολοκληρωμένο πρό¬ 
γραμμα πολιτιστικής ανάπτυξης της Κοινότητας. 

3. Το Νομικό Πρόσωπο θα στεγάζει τις επιμέρους δρα- 
στηριότητές του σε κτίρια των Κοινοτικών διαμερισμάτων 
της Κοινότητας. 

4. Πόροι αυτού θα είναι: α) Η ετήσια επιχορήγηση από 
μέρους της Κοινότητας με το ποσό των 1.000.000 δραχ¬ 
μών, β) Κάθε είδους εισφορές, δωρεές, κληρονομιές, 
κληροδοσίες, γ) Εισπράξεις από το αντίτιμο των πραγ¬ 
μάτων ή υπηρεσιών που παρέχονται από το Ν.Π.^Πρό¬ 
σοδοι από την ίδια αυτού περιουσία και ε) Επιχορηγή¬ 
σεις, 

5. Το Νομικό Πρόσωπο θα διοικείται από 7μελές Διοι¬ 
κητικό Συμβούλιο που θα ορίζεται μαζί με τους αναπλη¬ 
ρωτές από το Κοινοτικό Συμβούλιο. Από τα μέλη του Δ.Σ. 
τέσσερα (4) είναι αιρετοί εκπρόσωποι της Κοινότητας 
Σουλίου και εξ αυτών ορίζεται ο Πρόεδρος. Τα υπόλοι¬ 
πα μέλη είναι δημότες κάτοικοι που έχουν ανάλογη ε¬ 
παγγελματική ή κοινωνική δράση ή ειδικές γνώσεις ανά¬ 
λογα με τους σκοπούς του Ν.Π. Το Δ.Σ. εκλέγει στην 
πρώτη του συνεδρίαση, ένα από τα μέλη του ως Αντι¬ 
πρόεδρο. 

6. Η θητεία του Δ.Σ. ακολουθεί την Κοινοτική περίοδο. 
Οι Κοινοτικοί σύμβουλοι και οι δημότες που συμμετέχουν 
στο Δ.Σ. του Πνευματικού κέντρου μπορούν να αντικατα- 
σταθούν μερικώς ή ολικώς με απόφαση του Κοινοτικού 
Συμβουλίου. 

7. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο και όταν απουσιάζει ή 
κωλύεται από τον Αντιπρόεδρο. 

Από τις διατάξεις της απόφασης αυτής προκαλείται δα¬ 
πάνη ύψους 1.000.000 δρχ. για το εν λόγω Νομικό Πρό¬ 
σωπο για την οποία έχει εγγράφει πίστωση στον οικείο 
κωδικό τον Προϋπολογισμό της Κοινότητας, οικονομικού 
έτους 1999. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ηγουμενίτσα, 9 Αυγούστου 1999 

Με εντολή Γ ενικού Γ ραμματέα Περιφέρειας 
Η Προϊσταμένη κ.α.α. 

ΑΡΤΕΜΙΣ ΜΑΡΚΟΥΛΗ 


22624 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2335 (6) 

Παράταση της 1270/9.5.1996 απόφασης Περιφερειακής 
Δ/ντριας Ν. Κυκλάδων σε ό,τι αφορά την απαγόρευ¬ 
ση του κυνηγιού του λαγού και της πέρδικας στη νήσο 
Κέα για άλλο ένα έτος, δηλ. από 3.8.99 έως 3.8.2000. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1 .Τις διατάξεις του άρθρου 258 παρ. 5 του Ν.Δ. 86/69, 
που προστέθηκε με το άρθρο 7 παρ. 3 του Ν.177/75 «περί 
αντικαταστάσεως και συμπληρώσεως διατάξεωντινων του 
Νομοθετικού Διατάγματος 86/69 περί Δασικού Κώδικος». 

2. Τις διατάξεις της αριθ. 414985/29.11.1985 (ΦΕΚ 
757/Β718.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωρ¬ 
γίας «μέτρα διαχείρισης της άγριας πτηνοπανίδας». 

3. Τις διατάξεις του Π.Δ. 94/1993 (ΦΕΚ 40/Α722.3.1993) 
«περί καθορισμού αρμοδιοτήτων από τον Υπουργό και τις 
περιφερειακές αρχές ή όργανα διανομαρχιακού επιπέ¬ 
δου του Υπουργείου Γεωργίας». 

4. Τις διατάξεις του Ν. 2503/97 (ΦΕΚ 107/Α") «Διοίκηση 
οργάνωση στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις». 

5. Την αριθ. πρ. 2699/α/29.8.97 απόφαση του Γενικού 
Γραμματέα Περιφέρειας Νοτίου Αιγαίου. 

6. Το άρθρο 29Α του Ν. 1558/85 «Κυβέρνηση και Κυ¬ 
βερνητικά όργανα», που προστέθηκε με το άρθρο 27 του 
Ν. 2081/92 (ΦΕΚ 154/Α710.9.1992). 

7. Τις διατάξεις του Ν. 2637/98 (ΦΕΚ 200/Α727.10.98) 
«Τροποποίηση και συμπλήρωση διατάξεων του Ν.Δ. 
86/69 Δασικός Κώδικας» (ΦΕΚ 7/Α'). 

8. Την αρ. πρ. 1270/09.5.96 (ΦΕΚ405/Β75.5.96) απόφα¬ 
ση της Περιφερειακής Δ/ντριας Κυκλάδων, όπως αυτή 
τροποποιήθηκε με την αρ. πρ. 4520/5.11.97 (ΦΕΚ 1038/Β7 
25.11.97) και (ΦΕΚ 1086/Β75.12.97) απόφαση του Γ ενικού 
Γ ραμματέα Περιφέρειας Ν. Αιγαίου, τη σύμφωνη γνώμη 
της Δ/'νσης Δασών Ν. Κυκλάδων, σε συνδυασμό με τη 
σκοπιμότητα παράτασης της παραπάνω απόφασης, για 
την προστασία, ανάπτυξη, αναπαραγωγή και εκμετάλ¬ 
λευση των πληθυσμώντων ενδημικών θηραμάτων (Λαγού 
και Πέρδικας) και των ειδών της αυτοφυούς χλωρίδας της 
περιοχής, αποφασίζουμε: 

Παρατείνουμε την αρ. πρ. 1270/9.5.96 (ΦΕΚ 405/Β7 
5.12.96) απόφαση της Περιφερειακής Δ/ντριας Ν. Κυκλά¬ 
δων, όπως αυτή τροποποιήθηκε με την αρ. πρ. 4520/ 
5.11.97 (ΦΕΚ 1038/Β725.11.97) και (ΦΕΚ 1086/Β75.12.97) 
απόφαση του Γενικού Γραμματέα Περιφέρειας Ν. Αιγαί¬ 
ου σε ό,τι αφορά την απαγόρευση του κυνηγιού του λα¬ 
γού και της πέρδικας στη νήσο Κέα για άλλο ένα έτος, 
δηλ. από 3.8.99 έως 3,8.2000, 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρο 3 Ν.177/75, ΦΕΚ105/Α71975)καιθα 
ισχύει από το κυνηγετικό έτος 1999-2000. 

Ερμούπολη, 3 Αυγούστου 1999 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 


Αριθ. 125/1998 (7) 

Ο έλεγχος των τροποποιημένων συμβάσεων δικαιόχρη- 
σης που έχει υπογράψει η Εταιρεία «'ΉΟΝϋΟδ ΟΕΝ- 
ΤΕΒ” ΑΦΟΙ ΧΟΝΤΟΥ Ο.Ε.Ε.» με τις Εταιρείες «ΥΨΙ¬ 
ΛΟΝ ΕΝΑ Α.Ε.», «ΡΟΝ ΡΟΝ - X. ΜΟΥΡΚΟΚΩΣΤΑΣ & 
ΣΙΑ Ε.Ε.» και «ΑΦΟΙ Γ. ΑΡΜΟΝΗ Ο.Ε.». 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γ.Γ. Εμπορίου του Υ¬ 
πουργείου Ανάπτυξης, την 10η Μαρτίου 1998, ημέρα Τρί¬ 
τη και ώρα 1:30 μ.μ. με την εξής σύνθεση: 

Πρόεδρος: Σταύρος Αργυρόπουλος 
Μέλη: 

Μιχαήλ Φράγκος, κωλυομένου του τακτικού Νικολάου 
Παραθύρα, 

Βλάσιος Ασημακόπουλος, 

Χαρίλαος Χάρακας, 

Κωνσταντίνος Ηλιόπουλος, 

Λεωνίδας Νικολούζος, 

Μελίνα Μουζουράκη, και 
Δημήτριος Τζουγανάτος 
Γ ραμματέας: Αλεξάνδρα-Μαρία Ταραμπίκου. 

Τα λοιπά τακτικά και αναπληρωματικά μέλη, καίτοι προ- 
σκληθέντα, απούσιαζαν λόγω κωλύματος. 

Θέμα της Συνεδριάσεως ήταν ο έλεγχος των τροπο¬ 
ποιημένων, βάσει της υπ’αριθ. 51/1997 Απόφασης της 
Επιτροπής Ανταγωνισμού, συμβάσεων δικαιόχρησης που 
έχει υπογράψει η εταιρεία «“ΗΟΝϋΟδ ΩΕΝΤΕΒ” ΑΦΟΙ 
ΧΟΝΤΟΥ Ο.Ε.Ε.» με τις εταιρείες «ΥΨΙΛΟΝ ΕΝΑ Α.Ε.», 
«“ΡΟΝ ΡΟΝ” X. ΜΟΥΡΚΟΚΩΣΤΑΣ & ΣΙΑ Ο.Ε.», «ΧΡΥΣΑ- 
ΦΟΠΟΥΛΟΣ ΑΝΩΝΥΜΟΣ ΕΜΠΟΡΙΚΗ ΕΤΑΙΡΙΑ», «ΧΡΥΣΑ- 
ΦΟΠΟΥΛΟΣ ΚΑΙ ΣΙΑ Ε.Ε» και «ΑΦΟΙ Γ.ΑΡΜΟΝΗ Ο.Ε.». 

Στη συνεδρίαση παρέστη η εταιρεία «“ΗΟΝϋΟδ ΟΕΝ- 
ΤΕΒ” ΑΦΟΙ ΧΟΝΤΟΥ Ο.Ε.Ε.» δια του πληρεξουσίου της 
δικηγόρου, Βασιλείου Χαραλάμπους. 

Στην αρχή της συνεδριάσεως το λόγο έλαβε η Γ ενική 
Εισηγήτρια, Σοφία Καμπερίδου, η οποία ανέπτυξε την 
εισήγηση της Γραμματείας και πρότεινε να κριθούν οι 
εξεταζόμενες συμβάσεις ισχυρές, βάσει του άρθρου 1 
παρ. 3 του Ν. 703/77, όπως ισχύει. Στην συνέχεια έλαβε 
το λόγο ο ανωτέρω πληρεξούσιος δικηγόρος, ο οποίος 
και συντάχθηκε με την εισήγηση της Γ ραμματείας. 

Η Επιτροπή Ανταγωνισμού συνήλθε σε διάσκεψη την 
11η Μαΐου 1998, ημέρα Δευτέρα και ώρα 10 π.μ., στην 
ανωτέρω αίθουσα 611, και, αφού έλαβε υπόψη της τα 
στοιχεία του φακέλλου, την εισήγηση της Γραμματείας 
και τα όσα ανέφεραν εγγράφως και προφορικώς τα 
ενδιαφερόμενο μέρη κατά τη συζήτηση της υποθέσεως, 
ΣΚΕΦΘΗΚΕ ΩΣ ΕΞΗΣ: 

Στις 8.5.1997, η Εταιρεία «"ΗΟΝϋΟδ ΩΕΝΤΕΒ” ΑΦΟΙ 
ΧΟΝΤΟΥ Ο.Ε.Ε.» υπέβαλε στην Επιτροπή Ανταγωνισμού 
τροποποιημένες, σύμφωνα με την υπ’ αριθμ. 51/1997 
Απόφασή της, έξι (6) συμβάσεις δικαιόχρησης, που είχε 
συνάψει αυτή με τις εταιρείες: 1) «ΥΨΙΛΟΝ ΕΝΑ Α.Ε.», 2) 
« ΡΟΝ ΡΟΝ" - X. ΜΟΥΡΚΟΚΩΣΤΑΣ & ΣΙΑ Ο.Ε.», 3) «ΧΡΥ- 
ΣΑΦΟΠΟΥΛΟΣ Α.Ε.Ε.» (για το κατάστημα Λαμίας), 4) 
«ΧΡΥΣΑΦΟΠΟΥΛΟΣ Α.Ε.Ε.» (για το κατάστημα Τρικά¬ 
λων), 5) «ΧΡΥΣΑΦΟΠΟΥΛΟΣ ΚΑΙ ΣΙΑ Ε.Ε.» και 6) «ΑΦΟΙ Γ. 
ΑΡΜΟΝΗ Ο.Ε.». 

Οι ανωτέρω συμβάσεις, τις οποίες είχε συνάψει η ως ά¬ 
νω πρώτη εταιρεία με εκάστη των λοιπών και γνωστοποι- 

ήσει εμπρόθεσμα στην Επιτροπή Ανταγωνισμού, έχουν α¬ 
ντικείμενο την παραχώρηση από την εταιρεία «'ΉΟΝϋΟδ 
ΟΕΝΤΕΒ” ΑΦΟΙ ΧΟΝΤΟΥ Ο.Ε.Ε.», σε κάθε μία από τις 
λοιπές έξι προαναφερόμενες επιχειρήσεις του δικαιώμα¬ 
τος χρησιμοποιήσεως του διακριτικού τίτλου-φίρμας 
ΗΟΝϋΟδ ΟΕΝΤΕΒ και την παροχή τεχνογνωσίας (Κπονν- 
Ηονν) για την οργάνωση και λειτουργία των καταστημά¬ 
των τους, στην Καλαμάτα, στο Αγρίνιο, στη Λαμία, στα 
Τρίκαλα, στην Καρδίτσα και στην Χαλκίδα, αντίστοιχα. 

Επί των αρχικών συμβάσεων δικαιόχρησης η Επιτροπή 
Ανταγωνισμού εξέδωσε την υπ ’ αριθμό 51 /1997 απόφασή 
της με την οποία θεωρεί ισχυρές τις εν λόγω συμβάσεις, 
σύμφωνα με την παρ. 3 του άρθρου 1 του Ν. 703/77, όπως 
ισχύει, από την ημερομηνία γνωστοποιήσεως κάθε μίας 
και μέχρι τη λήξη της ισχύος τους, υπό τον όρο ότι εντός 
δύο μηνών, από την κοινοποίηση της ως άνω αποφάσεως 
(12.3.1997) οι συμβαλλόμενες εταιρείες θα επιφέρουν 
στη σύμβαση τις τροποποιήσεις που αναφέρονται σ’ αυ¬ 
τήν. 

Οι εταιρείες, σε εκτέλεση των υποδεικνυομένων τρο¬ 
ποποιήσεων από την ανωτέρω απόφαση της Επιτροπής 
επαναδιατύπωσαν τις αρχικές συμβάσεις τους, τις οποί¬ 
ες και υπέβαλαν στη Γραμματεία στις 8.5.1997, δηλα¬ 
δή εντός δύο (2) μηνών από την κοινοποίηση της απο¬ 
φάσεως που εκδόθηκε στις 12.3.1997. 

Πέραν αυτών, με το ιδιωτικό συμφωνητικό από 
24.12.1996 μεταξύ της εταιρείας «’ΉΟΝϋΟδ ΟΕΝΤΕΒ” 
ΑΦΟIΧΟΝΤΟΥ Ο. Ε, Ε.»και των συμβαλλομένων εταιρειών 
τροποποιήθηκε το άρθρο 7 των συμβάσεων δικαιόχρη- 
σης και η αμοιβή του δικαιοπαρόχου ορίστηκε αναλυτικά 
στο 1 % επί των αγορών κάθε μήνα για την παραχώρηση 
του δικαιώματος χρήσεως του διακριτικού τίτλου-φίρμας 
και 2% επί των αγορών για την παροχή τεχνογνωσίας. 

Για τους λόγους αυτούς: 

Αποφαίνεται ότι οι υπό κρίση συμβάσεις δικαιόχρησης 
είναι ισχυρές, σύμφωνα με το άρθρο 1 παρ. 3 του Ν. 
703/77, όπως ισχύει. 

Η απόφαση εκδόθηκε την 29η Μαίου 1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Η Γραμματέας 

ΣΤ. ΑΡΓΥΡΟΠΟΥΛΟΣ ΑΛΕΞ.-ΜΑΡΙΑ ΤΑΡΑΜΠΙΚΟΥ 

- ♦- 

Αρ ιθ. 126/1998 ^ 

Οι από 6.12.1996 αιτήσεις της Εταιρείας «'ΉΟΝϋΟδ 
ν^ΕΝΤΕΒ ΑΦΟΙ ΧΟΝΤΟΥ Ο.Ε.Ε.» για την έκδοση απο 
τηνΕ.Α., σύμφωνα με το άρθρο 1 παρ. 3του Ν. 703/77, 
όπως ισχύει, αντίστοιχων αποφάσεων εξαίρεσης, των 
δύο συμβάσεων δικαιόχρησης που έχει συνάψει με τις 
επιχειρήσεις «ΑΦΟΙ ΦΙΛΙΠΠΙΔΗ Ο.Ε.» και «ΓΕΩΡΓΌΣ 
ΑΛΕΞ. ΣΠΑΝΟΣ”. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γ.Γ. Εμπορίου του 
Υπουργείου Ανάπτυξης, την 10η Μαρτίου 1998, ημέρα 
Τρίτη και ώρα 1:30 μ.μ. με την εξής σύνθεση: 

Πρόεδρος: Σταύρος Αργυρόπουλος 
Μέλη: 

Μιχαήλ Φράγκος, κωλυόμενου του τακτικού Νικολάου 
Παραθύρα, 


Βλάσιος Ασημακόπουλος, 

Χαρίλαος Χάρακας, 

Κωνσταντίνος Ηλιόπουλος, 

Λεωνίδας Νικολούζος, 

Μελίνα Μουζουράκη, και 
Δημήτριος Τζουγανάτος. 

Γ ραμματέας: Αλεξάνδρα-Μαρία Ταραμπίκου. 

Τα λοιπά τακτικά και αναπληρωματικά μέλη, καίτοι 
προσκληθέντα, απούσιαζαν λόγω κωλύματος. 

Θέμα της Συνεδριάσεως ήταν οι από 6.12.1996 δύο 
αιτήσεις της εταιρείας «’ΉΟΝϋΟδ ΟΕΝΤΕΒ" ΑΦΟΙ ΧΟ- 
ΝΤΟΥ Ο.Ε.Ε.» για την έκδοση από την Επιτροπή Αντα¬ 
γωνισμού, και σύμφωνα με το άρθρο 1 παράγρ. 3 του 
Ν. 703/77, όπως ισχύει, αντίστοιχων αποφάσεων εξαίρε¬ 
σης, από την απαγόρευση της παραγρ. 1 του άρθρου 1 
του ίδιου ως άνω νόμου, των δύο συμβάσεων δικαιόχρη- 
σης (ΐισηοίτώβ) που έχει συνάψει με τις επιχειρήσεις «Α¬ 
ΦΟΙ ΦΙΛΙΠΠΙΔΗ Ο.Ε.» και «ΓΕΩΡΓΙΟΣ ΑΛΕΞ. ΣΠΑΝΟΣ». 
Οι ως άνω δύο αιτήσεις συνεξετάσθηκαν από την Επιτρο¬ 
πή λόγω συνάφειας αντικειμένου. 




«"ΗΟΝΩΟδ ΟΕΝΤΕΒ" ΑΦΟΙ ΧΟΝΤΟΥ Ο.Ε.Ε.» δια του 
πληρεξουσίου της δικηγόρου Βασιλείου Γ. Χαραλάμπους 
και β) «ΑΦΟΙ ΦΙΛΙΠΠΙΔΗ Ο.Ε.» και «ΓΕΩΡΓΙΟΣ ΑΛΕΞ 
ΣΠΑΝΟΣ», δια του πληρεξουσίου τους δικηγόρου Σταύ¬ 
ρου Γ. Λέτσα. 

Στην αρχή της συνεδριάσεως το λόγο έλαβε η Γενική 
Εισηγήτρια Σόφια Καμπερίδου, η οποία ανέπτυξε την 
εισήγηση της Γραμματείας και πρότεινε την έγκριση των 
αιτήσεων καί τη χορήγηση, για κάθε μία από τις δύο γνω- 
στοποιηθείσες συμβάσεις, εξαίρεσης από την απαγόρευ¬ 
ση του άρθρου 1 παράγρ. 1 του Ν. 703/77, όπως ισχύει 
και μέχρι τη λήξη ισχύος αυτών, εφόσον προηγηθεί τρο¬ 
ποποίηση των εν λόγω συμβάσεων ως προς το άρθρο 3 
αυτών που αναφέρεται στο χρόνο διάρκειάς τους και ορι- 
σθει ως χρόνος διάρκειας κάθε σύμβασης τα έξι (6) έτη. 
Στη συνέχεια το λόγο έλαβαν οι ως άνω πληρεξούσιοι 
δικηγόροι, ο οποίοι, αναφερόμενοι και στο υπόμνημα που 
θα υποβάλουν, ανέπτυξαν τις θέσεις της απούσας αλλά 
και των λοιπών ενδιαφερομένων μερών, έδωσαν πληρο¬ 
φορίες, εξηγήσεις και διευκρινίσεις σε ερωτήσεις που 
τους υπέβαλαν ο Πρόεδρος και τα Μέλη της Επιτροπής 
και ζήτησαν από την Επιτροπή την παραδοχή των κρινό- 
μενων αιτήσεων και την απόρριψη της προτάσεως της 
Γραμματείας για μείωση του χρόνου διάρκειας των συμ¬ 
βάσεων στα έξι έτη, ενώ αντιπρότειναν την τροποποίηση 
ι ου άρθρο υ 3 των κρινομένων συμβάσεων ώστε ο χρόνος 
διάρκειάς τους να φθάνει τα δώδεκα (12) έτη. Ο Πρόε¬ 
δρός της Επιτροπής έδωσε προθεσμία στα ενδιαφεοό- 
μενα μέρη μέχρι τις 18.3.1998 για να προσκομήσου ν τα 
υπομνήματάτους. 

Η Επιτροπή Ανταγωνισμού συνήλθε σε διάσκεψη την 
1 ΐη Μαΐου 1998, ημέρα Δευτέρα και ώρα 10 π.μ., στην 
ανωτέρω αίθουσα 611, και, αφού έλαβε υπόψη της τα 
στοιχεία του ψακέλλου, την εισήγηση της Γραμματείας, 
τα όσα ανέφεραν εγνράφως και προφορικώς τα ενδιαφ*·- 
Ρομενα μέρη κατά τη συζήτηση της υποθεσεως και τα 
υπομνήματα τα οποία αυτά υπέβαλαν, 

Σκέφθηκε ως εξής: 

Η εταιρεία «“Ή0Ν008 ΟΕΝΤΕΒ” ΑΦΟΙ ΧΟΝΤΟΥ 
Ο.Ε.Ε.» με αντικείμενο την μέσω σειράς μεγάλων κατα¬ 
στημάτων πώληση κυρίως καλλυντικών ειδών και την πα¬ 
ράλληλη εμπορική και γενικά κάθε είδους εκμετάλλευση 

του σήματος «ΗΟΝϋΟδ ΟΕΝΤΕΗ», υπέβαλε στη Γραμμα- 
τεία της Επιτροπής Ανταγωνισμού, την 6.12.1996, δύο (2) 
αιτήσεις της, για έκδοση αποφάσεων εξαιρέσεως, σύμ¬ 
φωνα με το άρθρο 1 παρ. 3του ν.703/77, όπως ισχύει, δύο 
(2) Συμβάσεων Δικαιόχρησης (ΐΓεηοάίεθ) που έχει συνά¬ 
ψει η αιτούσα εταιρεία με τις επιχειρήσεις: 

α) «ΑΦΟΙ ΦΙΛΙΠΠΙΔΗ Ο.Ε.», με έδρα την πόλη της Κα¬ 
βάλας, έχουσα αντικείμενο την αγορά, πώληση, γενικώς 
εμπορία, διακίνηση, διανομή, αντιπροσώπευση και εισα¬ 
γωγή κάθε είδους καλλυντικών, αρωμάτων, ειδών σωμα¬ 
τικής καθαριότητας, καλλωπισμού και περιποιήσεως 
βρεφών και νηπίων καθώς και ειδών δώρων και κοσμημά¬ 
των μικρής αξίας. Η σύμβαση αυτή συνήφθη την 
10.11.1996, και 

β) ΓΕΩΡΓΙΟΣ ΑΛΕΞ. ΣΠΑΝΟΣ με έδρα την πόλη της 
Μυτιλήνης, έχουσα αντικείμενο την εμπορία καλλυντι¬ 
κών γενικά. Η σύμβαση αυτή συνήφθη την 9.11.1996. 

Αντικείμενο των ανωτέρω δύο συμβάσεων είναι η παρα¬ 
χώρηση από την αιτούσα σε κάθε μία από τις προαναφε- 
ρόμενες εταιρείες του δικαιώματος χρησιμοποιήσεως 
του διακριτικού τίτλου-φίρμας «ΗΟΝϋΟδ ΟΕΝΤΕΗ» και 
της παροχής τεχνογνωσίας (Ικπονν-ίπονν) για την οργάνω¬ 
ση και λειτουργία των καταστημάτων τους στην Καβάλα η 
πρώτη εταιρεία και στη Μυτιλήνη η δεύτερη. 

Οι υπό κρίση συμβάσεις έχουν αντικείμενο και περιέ¬ 
χουν όρους πανομοιότυπους με τις τροποποιημένες πα¬ 
νομοιότυπες συμβάσεις, που έχει συνάψει η και νυν δικαι- 
οπάροχος εταιρεία «Η0ΝΩ03 ΟΕΝΤΕΠ» ΑΦΟΙ ΧΟΝΤΟΥ 
Ο.Ε.Ε. με τις εταιρείες : 1) ΥΨΙΛΟΝ ΕΝΑ Α.Ε., 2) «ΡΟΝ 
ΡΟΝ X. ΜΟΥΡΚΟΚΩΣΤΑΣ & Σ1Α Ο.Ε.», 3) «ΧΡΥΣΑΦΟ- 
ΠΟΥΛΟΣ Α.Ε.Ε.» (για το κατάστημα Λαμίας), 4) «ΧΡΥΣΑ- 
ΦΟΠΟΥΛΟΣ Α.Ε.Ε.» (για το κατάστημα Τρικάλων), 
5) «ΧΡΥΣΑΦΟΠΟΥΛΟΣ ΚΑΙ ΣΙΑ Ε.Ε» και 5) «ΑΦΟΙ Γ. ΑΡ- 
ΜΟΝΗ Ο.Ε.», για τις οποίες συμβάσεις εκδόθηκαν οι υπ' 
αριθμ. 51/1997 και 125/1998 αποφάσεις της Επιτροπής 
Ανταγωνισμού. Εξαίρεση εις τις υπό κρίση συμβάσεις 
αποτελεί ο όρος της διάρκειας αυτών, ο οποίος ορίζεται 
σε είκοσι (20) χρόνια (αρχίζει την 10.11.1996 και λήγει με 
τη συμπλήρωση της εικοσαετίας). 

Την 3.7.1997 η γνωστοποιούσα εταιρεία κατέθεσε τρο¬ 
ποποιημένες τις ανωτέρω δύο συμβάσεις με τις επιχειρή¬ 
σεις «ΑΦΟΙ ΦΙΛΙΠΠΙΔΗ ΟΕ» και «ΓΕΩΡΓΙΟΣ ΑΛΕΞ. ΣΠΑ¬ 
ΝΟΣ» , σύμφωνα με την υπ. αριθμ. 51/1997 απόφαση της Ε¬ 
πιτροπής Ανταγωνισμού, διετήρησε όμως τον όρο της 
εικοσαετούς διάρκειας, ο οποίος πρέπει ειδικότερα να ε- 
ξετασθεί, δοθέντος, ότι κατά τα λοιπά και όπως προκύπτει 
από την εμπεριστατωμένη εισήγηση της Γραμματείας, οι 
επιμέρους σχετικές αγορές καλλυντικών επιλεκτικής και 
ευρείας διανομής, προϊόντων μακιγιάζ, περιποιήσεως και 
ειδών δώρων, αξεσουάρ γυναικείας ένδυσης, εσωρού¬ 
χων. δερμάτινων ειδών και οργάνων γυμναστικής τελούν 
υπό καθεστώς ανταγωνιστικών συνθηκών. 

Οι κατά τα ανωτέρω υπό κρίση συμβάσεις, που υπεβλή- 
θησαν εμπρόθεσμα στη Γραμματεία της Επιτροπής Αντα¬ 
γωνισμού εμπίπτουν στο άρθρο 1 παρ. 1 του Ν. 703/77. 
όπως ισχύει. Περαιτέρω όμως και σύμφωνα με το άρθρο 
1 παρ. 3 του ιδίου νόμου, οι συμφωνίες αυτές μπορεί να 
κριθούν με απόφαση της Επιτροπής Ανταγωνισμού ως εν 
όλω ή εν μέρει ισχυρές, εφόσον πληρούν αθροιστικά τις 
προϋποθέσεις που ορίζονται στο εν λόγω άρθρο. Οι υπό 
κρίση συμβάσεις είναι όπως προαναφέρθηκε πανομοιό¬ 
τυπες με τις τροποποιημένες συμβάσεις για τις οποίες η 
Επιτροπή Ανταγωνισμού με την υπ’ αριθμ. 51/1997 απο 


φάσή της χορήγησε εξαίρεση σύμφωνα με το άρθρο 1 
παρ. 3 του ν.703/77, όπως ισχύει. 

Όμως, ως προανεφέρθη, οι υπό κρίση συμβάσεις πε¬ 
ριλαμβάνουν και όρο διάρκειας την εικοσαετία. Εν προ- 
κειμένω πρέπει να σημειωθεί ότι παρόλο ότι ο Κανονισμός 
4078/88 για την ομαδική απαλλαγή ορισμένων κατηγο¬ 
ριών συμφωνιών δεν ορίζει ανώτατη επιτρεπτή διάρκεια 
των εν λόγω ημερομηνιών η Επιτροπή Ανταγωνισμού της 
Ε.Ε. με αποφάσεις σχετικές με τυποποιημένες συμφω¬ 
νίες δικαιόχρησης (βλ. Υνβε ΗοοΙιθγ, ΡΐΌηυρΙία, δβη/ίοθ 
ΜαείθΓ, κλπ.) χορήγησε απαλλαγή για διάστημα από 5 
μέχρι 10 έτη. Εξάλλου και η ελληνική Επιτροπή Ανταγω¬ 
νισμού, με την υπ. αριθμ. 51/1997 απόφασή της δέχεται 
διάρκεια της συμβάσεως τα 6 έτη. 

Εντούτοις και επειδή προεβλήθη από την αιτούσα ότι οι 
υπό κρίση συμβάσεις υπεγράφησαν υπό νέο καθεστώς 
επαγγελματικών μισθώσεων, διάρκειας εννέα ετών με 
μονομερές δικαίωμα για τριετή παράταση και λαμβανο- 
μένου υπόψη ότι στις συμβάσεις δικαιόχρησης η διάρκεια 
της επαγγελματικής στέγης του δικαιοδόχου είναι βασικό 
στοιχείο, θεωρούμε ότι είναι δικαιότερο στις υπό κρίση 
συμβάσεις να γίνει δεκτό ότι ο χρόνος διάρκειάς των να 
είναι κατ’ αρχήν εννέα (9) ετών και ότι κατά την ανωτέρω 
λήξη, εφόσον υπάρχει συνεπής εκπλήρωση από τον 
δικαιοδόχο, όλων των όρων της συμβάσεως, τότε αυτή 
θα παρατείνεται για μία τριετία με νεώτερο έγγραφο και 
με τους ίδιους λοιπούς όρους. 

Για τους λόγους αυτούς: 

1. Αποφαίνεται ότι οι από 6.12.1996 γνωστοποιηθείσες 
δύο (2) συμβάσεις δικαιόχρησης (ΐΓαηοΙτίεΘ) της εται¬ 
ρείας «ΗΟΝϋΟΟ ΟΕΝΤΕΠ» ΑΦΟΙ ΧΟΝΤΟΥ Ο.Ε.Ε. με τις 
επιχειρήσεις «ΑΦΟΙ ΦΙΛΙΠΠΙΔΗ Ο.Ε.» και «ΓΕΩΡΓΙΟΣ Α¬ 
ΛΕΞ. ΣΠΑΝΟΣ», εμπίπτουν στις διατάξεις της παραγρ. 1 
του άρθρου 1 του ν.703/77, όπως ισχύει. 

2. Θεωρεί ως ισχυρές, σύμφωνα με την παρ. 3 του ιδίου 
άρθρου τις συμβάσεις αυτές, από την ημερομηνία γνω¬ 
στοποίησης κάθε μίας στην Επιτροπή Ανταγωνισμού και 
μέχρι τη λήξη της ισχύος τους, υπό τον όρο ότι εντός δύο 
μηνών από την κοινοποίηση της παρούσας απόφασης 
στην αιτούσα εταιρεία, αυτή να έχει τροποποιήσει το 
άρθρο (3) των συμβάντων που αναφέρετε» στον χρόνο 
διάρκειας αυτών ώστε να ορίζεται ότι η διάρκεια των συμ¬ 
βάσεων αυτών είναι εννεαετής με δικαίωμα τριετούς 
παρατάσεως, εφόσον ο δικαιούχος εκπληροι με συνέπεια 
τις υποχρεώσεις του. 

Η απόφαση εκδόθηκε την 29η Μαϊόυ 1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Η Γραμματέας 

ΣΤ. ΑΡΓΎΡΟΠΟΥΛΟΣ ΑΛΕΞ.-ΜΑΡΙΑ ΤΑΡΑΜΠΙΚΟΥ 

-*- 

Αριθ. 128/1998 (9) 

Η από 6.12.1994 αίτησητων Εταιρειών Ν.Γ. ΣΟΦΟΣ Α.Ε. 
και ΡΑΚΑΣ ΕΠΕ, για την έκδοση απάτην ΕΑ. σύμφωνα 
με το άρθρο 1 παρ. 3 του Ν. 703/77, όπως ισχύει, από¬ 
φασης εξαίρεσης της σύμβασης δικαιόχρησης μετα¬ 
ξύ αυτών και της Εταιρείας «Κ. ΦΟΥΜΗ ΚΑΙ ΣΙΑ Ε.Ε.». 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γ.Γ. Εμπορίου του Υ- 

πουργείου Ανάπτυξης, την 28η Απριλίου 1998, ημέρα Τρί¬ 
τη και ώρα 1 μ.μ. με την εξής σύνθεση: 

Πρόεδρος: Σταύρος Αργυρόπουλος 
Μέλη: 

Νικόλαος Παραθύρας, 

Βλάσιος Ασημακόπουλος, 

Χαρίλαος Χάρακας, 

Αντώνιος Μέγγουλης, κωλυομένου του τακτικού Κων¬ 
σταντίνου Ηλιόπουλου, 

Λεωνίδας Νικολούζος, 

Μελίνα Μουζουράκη, 

Ιωάννης Κατσουλάκος, και 
Δημήτριος Τζουγανάτος. 

Γραμματέας: Ελένη Βασιλειάδου, κωλυομένηςτης Αλε- 
ξάνδρας-Μαρίας Ταραμπίκου. 

Θέμα της Συνεδριάσεως ήταν η από 6.12.1994 αίτηση 
των εταιρειών Ν. Γ. ΣΟΦΟΣ Α.Ε. και ΡΑΚΑΣ ΕΠΕ για την 
έκδοση από την Επιτροπή Ανταγωνισμού, και σύμφωνα 
με το άρθρο 1 παράγρ. 3 του ν.703/77, όπως ισχύει, από¬ 
φασης εξαίρεσης της από 8.11.1994 σύμβασης δικαιό- 
χρησης (ίΓαηοβίεΘ) μεταξύ αυτών και της εταιρείας Κ. 
ΦΟΥΜΗ ΚΑΙ ΣΙΑ Ε. Ε., από την απαγόρευση της παραγρ. 1 
του ιδίου ως άνω άρθρου. Η ανωτέρω σύμβαση υποβλή¬ 
θηκε με το υπ’ αριθμ. πρωτ. Α1 -1513/6.12.94 έγγραφο 
των εταιρειών στην τότε Διεύθυνση Ερευνας Αγοράς - Α¬ 
νταγωνισμού του Υπουργείου Εμπορίου και διαβιβάσθη¬ 
κε στην Επιτροπή Ανταγωνισμού στις 19.7.1995, 

Κατά τη συζήτηση δεν παρέστησαν οι αιτούσες εται¬ 
ρείες, καίτοι νομίμως και εμπροθέσμως κλητευθείσες. 

Στην αρχή της συνεδρίασης το λόγο έλαβε η Γενική 
Εισηγήτρια Σοφία Καμπερίδου, η οποία ανέπτυξε τη γρα¬ 
πτή εισήγηση της Γραμματείας και πρότεινε να μην εξε- 
τασθεί το αίτημα των ως άνω εταιρειών για έκδοση από¬ 
φασης σύμφωνα με το άρθρο 1 παράγρ. 3 του Ν. 703/77, 
όπως ισχύει, λόγο) της ήσσονος σημασίας της κρινόμενης 
σύμβασης όσον αφορά τις συνθήκες ανταγωνισμού στις 
επιμέρους σχετικές αγορές. 

Η Επιτροπή Ανταγωνισμού συνήλθε σε διάσκεψη την 
11η Μάΐου 1998, ημέρα Δευτέρα και ώρα 10.45 π.μ., στην 
ανωτέρω αίθουσα 611, και, αφού έλαβε υπόψη της τα 
στοιχεία του φακέλλου και την εισήγηση της Γ ραμμα¬ 
τείας, 

Σκέφθηκε ως εξής: 

I. 1. Οι εταιρείες Ν.Γ. ΣΟΦΟΣ Α.Ε. και ΡΑΚΑΣ Ε.Π.Ε. (στο 
εξής δικαιοπάροχοι), οι οποίες εδρεύουν αμφότερες 
στην Αθήνα, δραστηριοποιούνται στη διάθεση και εμπο¬ 
ρία υφασμάτων και ετοίμων ενδυμάτων με τα σήματα των 
υπηρεσιών και των εμπορευμάτων τους και τους διακριτι¬ 
κούς τίτλους «εοίοε» η πρώτη και «εοίοε βίε» και «οογβΙ» η 
δεύτερη και κύκλους εργασιών για το έτος 1994 εκ δρχ. 
189.000.000 περίπου η πρώτη και 292.000.000 περίπου η 
δεύτερη. 

2. Η εταιρεία με την επωνυμία Κ. ΦΟΥΜΗ ΚΑΙ ΣΙΑ Ε.Ε. 
(στο εξής δικαιοδόχος) εδρεύει στο Ηράκλειο Κρήτης και 
δραστηριοποιείται στην εμπορία ανδρικών και γυναικείων 
ενδυμάτων. 

II. Η κρινόμενη σύμβαση αφορά την αγορά των ετοίμων 
γυναικείων εξωτερικών ενδυμάτων. Η παραγωγή ετοίμων 
ενδυμάτων και ειδικότερα αυτή των γυναικείων εξωτερι¬ 
κών ενδυμάτων, παρουσίασε στην Ελλάδα κάμψη κατά 
την περίοδο 1987-1992 λόγω του έντονου διεθνούς αντα¬ 
γωνισμού, σύμφωνα με μελέτη του ΙΟΒΕ, ενώ αντίστοιχα 
αυξήθηκαν οι εισαγωγές. Ο αριθμός των μικρών και με¬ 


σαίων επιχειρήσεων συρρικνώνεται λόγω του οξέως α¬ 
νταγωνισμού από τα μεγάλα καταστήματα και πολυκατα¬ 
στήματα και ο ανταγωνισμός τόσο στο επίπεδο της παρα¬ 
γωγής ή της εισαγωγής όσο και του λιανικού εμπορίου εί¬ 
ναι έντονος. Από γεωγραφική άποψη η κρινόμενη 
σύμβαση αφορά την αγορά του νομού Ηρακλείου, στον ο¬ 
ποίο δραστηριοποιείται μεγάλος αριθμός επιχειρήσεων 
πώλησης ετοίμων ενδυμάτων, επωνύμων και μη. 

Λαμβάνοντας υπόψη τους κύκλους εργασιών των ση¬ 
μαντικών εταιρειών του κλάδου των γυναικείων ετοίμων 
ενδυμάτων, το μερίδιο των δικαιοπαρόχων στην αγορά 
αυτή, χωρίς να μπορεί να υπολογισθεί με ακρίβεια, εκτι- 
μάται ότι κυμαίνεται σε ιδιαίτερα χαμηλά επίπεδα. 

III. Στην εξεταζόμενη σύμβαση περιλαμβάνονται μεταξύ 
άλλων οι ακόλουθοι όροι: 

α) Ως προς το αντικείμενο, τις υποχρεώσεις των μερών 
και τη διάρκεια: Αντικείμενο της σύμβασης είναι η ίδρυση 
από τη δικαιοδόχο καταστήματος στο Ηράκλειο, όπου θα 
προωθούνται οι πωλήσεις προ ιόντων των δικαιοπαρόχων 
(άρθρο Γ). Το κατάστημα αυτό, το οποίο η δικαιοδόχος υ- 
ποχρεούται να μισθώνει καθ’ όλη τη διάρκεια ισχύος της 
σύμβασης (άρθρο Ε παράγρ. 1), οι δικαιοπάροχοι ανα¬ 
λαμβάνουν να εξοπλίσουν και διακοσμήσουν με δικές 
τους δαπάνες και υπό την εποπτεία τους, χωρίς την ανά¬ 
μειξη της δικαιοδόχου (άρθρο Δ παράγρ. 1), της τελευ¬ 
ταίας υποχρεούμενης μόνο στη συντήρηση του εξοπλι¬ 
σμού και της διακόσμησης (άρθρο Ε παράγρ. 2), να το 
προμηθεύουν με εμπορεύματα δικά τους ή τρίτων με τα 
σήματα και τους διακριτικούς τους τίτλους (άρθρο Δ πα¬ 
ράγρ. 1 και 2) και να το εντάξουν στη διαφημιστική πολιτι¬ 
κή τους (άρθρο Δ παράγρ. 4). Η αρχική διάρκεια της σύμ¬ 
βασης είναι έξι χρόνια με δυνατότητα ανανέωσης για τρία 
ακόμα χρόνια. 

β) Ως προς την εδαφική περιοχή: Οι δικαιοπάροχοι δε¬ 
σμεύονται να μην προμηθεύουν με εμπορεύματάτους άλ¬ 
λα καταστήματα στο νομό Ηρακλείου Κρήτης καθ’ όλη τη 
διάρκεια της σύμβασης (άρθρο Δ παράγρ. 3). 

γ) Ως προς την προμήθεια των προϊόντων: Η δικαιοδό- 
χος υποχρεούται να διαθέτει εμπορεύματα στο κατάστη- 
μά της, τα οποία προμηθεύεται αποκλειστικά από τις δι- 
καιοπαρόχους ακόμα και αν πρόκειται για προϊόντα που 
δεν είναι δικής τους παραγωγής (άρθρο Ε παράγρ. 3). 

δ) Ως προς τις τιμές: Με την εξαίρεση της περιόδου των 
γενικών εκπτώσεων, όπου οι τιμές διαμορφώνονται ελεύ¬ 
θερα από τη δικαιοδόχο, η τελευταία υποχρεούται να δια¬ 
θέτει τα εμπορεύματα στις ίδιες τιμές που τα διαθέτουν οι 
δικαιοπάροχοι και τα υπόλοιπα συνεργαζόμενα με αυτές 
καταστήματα (άρθρο Ε παράγρ. 4). 

ε) Ως προς την καταγγελία: Σε περίπτωση παράβασης 
όρου της κρινόμενης σύμβασης, οι οποίοι έχουν συμφω- 
νηθεί όλοι ουσιώδεις από τα μέρη ή άκαιρης καταγγελίας 
από τη δικαιοδόχο, καταπίπτει εις βάρος της τελευταίας 
ποινική ρήτρα ύψους δεκαπέντε εκατομμυρίων δραχμών 
(άρθρο Ζ παράγρ. 1). 

στ) Ως προς τον ανταγωνισμό: Η δικαιοδόχος και τα 
ομόρρυθμα μέλη αυτής υποχρεούνται να μη συνεργάζο¬ 
νται κατά τη διάρκεια της σύμβασης με επιχειρήσεις άμε¬ 
σα ή έμμεσα ανταγωνιστικές των δικαιοπαρόχων και να 
μην κοινοποιούν προς τρίτους τα επιχειρηματικά μυστικά 
και καταλόγους πελατών και προμηθευτών αυτών (άρθρο 
ΣΤ). 

IV. 1. Με βάση το άρθρο 1 παράγρ. 1 Ν. 703/77, όπως 
ισχύει, απαγορεύονται όλες οι συμφωνίες μεταξύ επι- 

χειρήσεων, οι αποφάσεις ενώσεων επιχειρήσεων και η 
οποιοσδήποτε μορφής εναρμονισμένη πρακτική επιχει¬ 
ρήσεων που έχουν ως αντικείμενο ή ως αποτέλεσμα την 
παρακώλυση, τον περιορισμό ή τη νόθευση του ανταγω¬ 
νισμού. 

Η κρινόμενη σύμβαση δικαιόχρησης αποτελεί καταρ- 
χήν συμφωνία μεταξύ επιχειρήσεων σύμφωνα με την έν¬ 
νοια του άρθρου 1 παράγρ. 1 του ιδίου ως άνω νόμου και 
πρέπει συνεπώς να εξετασθεί αν περιέχει όρους που πα¬ 
ρακωλύουν, περιορίζουν ή νοθεύουν τον ανταγωνισμό. 

2. Από τους όρους της σύμβασης ορισμένοι, που ανα- 
φέρονται στις υποχρεώσεις που αναλαμβάνει η δικαιοδό- 
χος έναντι των δικαιοπαρόχων και αντίστροφα, δεν εμπί¬ 
πτουν στη διάταξη του άρθρου 1 παράγρ. 1 Ν. 703/77, 
όπως ισχύει, καθώς ανήκουν στη φύση της σύμβασης 
δικαιόχρησης και θεωρούνται απαραίτητοι οι μεν, και 
συγκεκριμένα αυτοί των άρθρων Δ παράγρ. 1 ως προς τη 
διευθέτηση των χώρων από τις δικαιοπαρόχους, Δ παρά¬ 
γρ. 4 και Ε παράγρ. 2 για τη διατήρηση και προάσπιση της 
κοινής ταυτότητας, οι δε, και συγκεκριμένα αυτοί των 
άρθρων Ε παράγρ. 1 και ΣΤ για την αποφυγή της εκμε¬ 
τάλλευσης της τεχνογνωσίας που παρέχουν οι δικαιο- 
πάροχοι στη δικαιοδόχο από ανταγωνιστές. 

3. Ωστόσο, οι όροι των άρθρων Δ παράγρ. 4, που υπο¬ 
χρεώνει το δικαιοδόχο να πωλεί τα εμπορεύματα στις 
ίδιες τιμές που τα διαθέτουν οι δικαιοπάροχοι και τα λοι¬ 
πά καταστήματα του δικτύου, του άρθρου Ε παράγρ. 3 
που υποχρεώνει τη δικαιοδόχο να προμηθεύεται εμπο¬ 
ρεύματα μόνο από τις επιχειρήσεις των δικαιοπαρόχων 
και αυτός του άρθρου Δ παράγρ. 3, σύμφωνα με τον 
οποίο οι δικαιοπάροχοι υποχρεούνται να μην προμη¬ 
θεύουν με εμπορεύματά τους άλλα καταστήματα στην 
περιφέρεια του νομού Ηρακλείου Κρήτης, είναι περιο¬ 
ριστικοί του ανταγωνισμού σύμφωνα με το άρθρο 1 πα¬ 
ράγρ. 1 του Ν. 703/77, όπως ισχύει, και ακόμα και εξε¬ 
ταζόμενοι υπό το φως της παραγρ. 3 του ιδίου άρθρου 
δεν πληρούν τις οριζόμενες σε αυτήν προϋποθέσεις 
ώστε να τύχει εξαίρεσης η σχετική σύμβαση, αντίθετα 
περιορίζουν την ελευθερία του αντισυμβαλλομένου, 
εδώ δικαιοδόχου, υπερβολικά. 

Δεδομένου, ωστόσο, ότι το ποσοστό που οι εμπλεκόμε¬ 
νες επιχειρήσεις κατέχουν στην αγορά των ετοίμων ενδυ¬ 
μάτων είναι μικρό και ότι προσφέρεται στον καταναλωτή 
πληθώρα ενδυμάτων, τα οποία θεωρούνται από αυτόν ο- 
μοειδή με αυτά των επιχειρήσεων των δικαιοπαρόχων από 
την εμφάνιση, τα υλικά κατασκευής, την τιμή και τη χρήση 
τους και ότι, συνεπώς, η κρινόμενη σύμβαση είναι ήσσονος 
σημασίας, οι παραπάνω όροι δεν συνεπάγονται τον περιο¬ 
ρισμό, τη νόθευση ή την παρακώλυση του ανταγωνισμού 
στην αγορά αυτή κατά την έννοια του άρθρου 1 παράγρ. 1 
ν. 703/77, όπως ισχύει. Κατά συνέπεια παρέλκει η εξέταση 


του αιτήματος των εταιρειών για την έκδοση απόφασης 
σύμφωνα με την παράγρ. 3 του ιδίου ως άνω άρθρου. 

4. Κατά τη γνώμη όμως δύο μελών της Επιτροπής, οι 
παραπάνω υπό ΙΝ/.3 αναφερόμενοι όροι που αποκλείουν 
τη δυνατότητα στα μέλη που ανήκουν στο ίδιο δίκτυο να 
καθορίζουν αυτοί τις τιμές στις οποίες θα πωλούν τα 
εμπορεύματά τους στον τελικό καταναλωτή και αποκλεί¬ 
ουν, κατά συνέπεια, και τον μεταξύ τους ανταγωνισμό, 
καταμερίζουν δε την αγορά μεταξύ δικαιοπαρόχων και 
δικαιοδόχων και εμποδίζουν τη δικαιοδόχο από του να 
προμηθεύεται προϊόντα ισοδύναμης ποιότητας με εκείνη 
των προσφερομένων από τις δικαιοπαρόχους, απαγο¬ 
ρεύονται ως τέτοιοι ρβΓ εβ, άσχετα δηλαδή από το μέ¬ 
γεθος και το ποσοστό που διαθέτουν στη σχετική αγορά 
οι εμπλεκόμενες επιχειρήσεις, και πρέπει, για το λόγο 
αυτό να απαλειφθούν από τη σύμβαση. 

Για τους λόγους αυτούς: 

Αποφαίνεται, κατά πλειοψηφία, ότι η από 8.11.1994 
σύμβαση δικαιόχρησης μεταξύ των εταιρειών Ν.Γ. ΣΟ¬ 
ΦΟΣ Α.Ε. και ΡΑΚΑΣ ΕΠΕ αφενός και Κ. ΦΟΥΜΗ ΚΑΙ ΣΙΑ 
Ε.Ε. αφετέρου δεν εμπίπτει στις διατάξεις του άρθρου 1 
παράγρ. 1 του ν.703/77, όπως ισχύει, και ως εκ τούτου πα- 
ρέλκει η εξέταση του αιτήματος για την έκδοση απόφα¬ 
σης (εξαίρεσης) σύμφωνα με την παράγραφο 3 του ιδίου 
ως άνω άρθρου. 

Η απόφαση εκδόθηκε την 29η Μάίου 1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Η Γραμματέας 

ΣΤ. ΑΡΓΎΡΟΠΟΥΛΟΣ ΕΛΕΝΗ ΒΑΣΙΛΕΙΑΔΟΥ 

- «- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στη Δ3α/θίκ. 509/30.7.1994 κοινή απόφαση των Υπουρ¬ 
γών Εσωτερικών, Δημ. Διοίκησης και Αποκέντρωσης, Οι¬ 
κονομικών και Υγείας και Πρόνοιας, που δημοσιεύθηκε 
στο ΦΕΚ1593/Β710.8.1999, επιφέρονται οι πιο κάτω διορ¬ 
θώσεις: 

α) Στην παρ. 1 του σκεπτικού, το εσφαλμένο «του άρ¬ 
θρο 7» διορθώνεται στο σωστό «του άρθρου 7». 

β) Στην παρ. 3 το εσφαλμένο «το άρθρο 1», διορθώνεται 
στο σωστό «με το άρθρο 1». 

γ) Στην παρ. 4 το εσφαλμένο «1107147/1239/0006Α/ 
4.10.96», διορθώνεται στο σωστό «1107147/1239/006Α/ 
4.10.96». 

δ) Στην παρ. 5 το εσφαλμένο «και του Υπουργού Εσω¬ 
τερικών», διορθώνεται στο σωστό «και της Υπουργού 
Εσωτερικών». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



